Laci Strike

Laci Strike, vlastným menom Ladislav Neuschl (* 9. apríl 1974, Handlová, Slovensko) je slovenský tanečník a choreograf. Zaslúžil sa o vybudovanie street dance tanečnej scény na Slovensku. Má vlastnú tanečnú školu Street Dance Academy, kde odovzdáva svoje viac ako 20-ročné skúsenosti mladým tanečníkom.

Životopis 
Narodil sa 9. apríla 1974 v Handlovej v rodine baníka a robotníčky odevnej firmy. Vyštudoval odbor mechanik strojov a zariadení a po absolvovaní základnej vojenskej služby ešte aj odbor zubný technik. V tom čase býval v Handlovej, pracoval v Žiari nad Hronom a po práci sa venoval tancu. 

V Handlovej začal trénovať so skupinou siedmich rovesníkov, s ktorými neskôr vytvoril svoju prvú tanečnú skupinu s názvom Start the Dance. Tancu sa však chcel venovať profesionálne, a preto v roku 2000 dal v práci výpoveď a s piatimi priateľmi odišiel do Španielska.

V rokoch 2000 – 2002 profesionálne pôsobil v Barcelone, kde sa okrem stáleho angažmá v klube La Paloma venoval aj točeniu TV reklám, komparzu a vystúpeniam na festivaloch a koncertoch. Keď mladší členovia jeho skupiny dostali povolávacie rozkazy, vrátili sa všetci domov.

S našetrenými peniazmi sa skúšal presadiť asi pol roka v Handlovej. Veľmi sa mu nedarilo, preto sa presťahoval do Bratislavy. Trikrát sa sťahoval, brigádoval a hľadal si zamestnanie. Nakoniec si našiel miesto v Moving studio - tanečnej škole Jána Gonščáka, kde potom asi rok pôsobil. V lete 2003 sa zúčastnil s mímom Milanom Sládkom jeho európskeho turné (Monako, Cap-d’Ail, Baurout, Berlín, Nice), konaného pri príležitosti 40. výročia francúzsko-nemeckého priateľstva. 

Dnes vedie najväčšiu tanečnú školu na Slovensku Street Dance Academy, kde pôsobí aj ako lektor a choreograf. Vyučuje na medzinárodných tanečných workshopoch (Innsbruck, Praha, Kanárske ostrovy, Barcelona), vydáva a produkuje tanečné DVD a spolupracuje s domácimi umelcami (Dara Rolins, Marián Čekovský, Kontrafakt, Tina, Zdenka Predná a ďalší).

Diskografia 
 2008 Cesta tanečníka a príbeh slovenského STREET DANCE (DVD + CD)
 2009 Škola tanca (DVD + CD)
 2012 STRIKEMAN (DVD)

Videoklipy 
 Street Dance Academy feat. DJ Wich – Klip
 Street Dance Academy feat. DJ Wich – Tour
 Street Dance Academy feat. Robert Burian a Zdenka Predná – Party
 Dara Rolins – Party DJ
 Dara Rolins – Túžim
 Dara Rolins – Chuť si ťa nájde
 Dara Rolins – Štestí chce tebe
 Zdenka Predná a Tina – Vietor
 Rytmus – Zostalo ticho
 Tomáš Hafner a Zdenka Predná – Ja viem!
 Opak a Saška Okálová – Twist
 AMO – Trasú sa mestá
 AMO a Mysha – Čo s tým urobíš
 AMO – Gambleri
 AMO – Jak tank
 AMO a Moja Reč – Ideme Tour
 Moja Reč – Step Back
 Drvivá Menšina – Čo tu máme dnes
 Horkýže Slíže – Líza a Wendy

TV relácie 
 Tanečné kolo – Miliónový tanec (2006)
 Sportovec roka – ČT (2006)
 Hudební ceny – TV Óčko (2006)
 Slávik – TV Markíza (2006, 2007)
 Miss Slovensko (2006, 2007, 2008)
 Odovzdávanie cien Akadémie populárnej hudby Anděl (2006, 2008)
 Bailando - Tanec pre Teba – TV Markíza (2007)
 Hľadá sa Supermodelka – TV JOJ (2007)
 Osobnosť televíznej obrazovky - OTO – STV (2007)
 Úsmev ako dar (2007, 2008, 2009)
 Slovensko hľadá Superstar – TV Markíza (2007, 2008)
 Silvester – TV Markíza (2008, 2009)
 Miss Universe SR (2008, 2009, 2010)
 Zlatý Slavík – ČT (2009)
 Česko a Slovensko hľadá Superstar – TV Markíza (2009)
 Silvester – STV (2009)
 Musiq1 Awards (2009, 2010)
 Modré z neba – TV Markíza (2009, 2012)
 Talentmánia – TV Markíza (2010)
 Silvester – TV Markíza (2010)
 Eurovízia (2010)
 Koncert pre Haiti – Musiq1 (2010)
 Teleráno – TV Markíza
 Music One – TV Markíza
 5 proti 5 – STV
 VyVolení 2 – TV JOJ
 Varí vám to
 Nákupná horúčka
 XXL
 Deka hity

Živé vystúpenia 
 Simply Beat Party Live! – Club Aupark (2004)
 "Predskokani" na koncerte The Fugees (2005)
 Kontrafakt – Murdardo Mulano Tour (2005)
 Dara Rolins – D1 Avon Tour (2006)
 "Predskokani" na koncerte Sean Paul (2006)
 "Predskokani" na koncerte Black Eyed Peas (2006)
 RedLine (2006, 2007)
 T-Com Fiesta (2006, 2007, 2008)
 Art beat Fest Londýn (2007)
 Pohoda Festival + Tina a Čistychov (2007)
 Olmeca Sampler Battle Tour – AMO a Moja Reč (2007)
 Street Dance Academy – Let’s Dance Tour (2008)
 Divadelné predstavenie "Fetišistky" v SND (2008)
 Street Dance Academy – Cesty tanečníkov Tour (2009)
 Benefičný koncert INTEGRÁCIA (2009, 2010, 2011, 2012)
 "Predskokani" na koncerte Pussycat Dolls (2009)
 SuperKoncert – O2 Arena Praha (2010)
 Red Bull Street Style (2010)
 Oživené tance
 Cassovia Dance
 "Predskokani" na koncerte Lorgs of the Underground

Referencie

Externé odkazy 
 Laci Strike a Street Dance Academy 

Slovenskí tanečníci
Slovenskí choreografi
Osobnosti z Handlovej